Prêche de Ratîboune

Le prêche de Ratîboune est eune prêcherie dounèye pa' le Pape Beneît XVI le 12 de setembre de 2006 à Ratîboune (itout appelèye Ratisboune, Ratisbonne, ou co' Regensburg en allemand), en Allemagne. Ch'te prêcherie avait pou' nom Fei, raison et euniversité - R'membrances et réflexions et fut dounèye oû sein de l'euniversité. Ch'te prêcherie avait pou' tenants les rapports ent'e la r'ligion et la violence et mirait eune condamnation de la violence couminse oû nom de la r'ligion.

Ch'te prêcherie causit eune vive polémique dans le monde mahoumétan ca' le Pape citit eune phrase qu'écrisit l'empereu' byzantin Manué' II Paléologue oû XIVe sièc'e, quand ch'ti-chi parlementait r'ligion d'ot un cler' mahoumétan et li fit r'marquier que Mahoumet avait prêcrit la guerre pou' propagier la r'ligion, et que ch'était eune cose mauvaise et qui inheumaine. Les réactions négatives dans les pays mahoumétans cont'e cha qu'avait prêchié le Pape fût'ent violentes et eune soeu' chrétienne fut même occhise en Libye. En Occhident, ches violences fût'ent pou' la pus grand part jugiées injustifièyes et gramment de gouvernements prînt'ent la défense du Pape oû nom du dialogue r'ligieux et de la liberté  d'espression.